kardosdrur/scandi-wiki huggingface dataset:
Dudley Ryder, 2. jarl af Harrowby

Dudley Ryder, 2. jarl af Harrowby (19. maj 1798—19. november 1882) var en engelsk statsmand. Han var søn af Dudley Ryder, 1. jarl af Harrowby og far til Dudley Ryder, 3. jarl af Harrowby. 

Harrowby var 1819—47 som Lord Sandon medlem af underhuset, indtil han arvede peersværdigheden, og var 1855—57 først kansler for hertugdømmet Lancaster og derefter Lord Seglbevarer i Lord Palmerstons ministerium. Han tog levende del i kirkelige og menneskevenlige bestræbelser.

Kilder 

 

Politikere fra England
Jarler fra Det Forenede Kongerige
Briter i 1800-tallet
George Robledo

Jorge "George" Robledo Oliver (14. april 1926 - 1. april 1989) var en chilensk fodboldspiller (angriber).

Robledo tilbragte sin karriere i henholdsvis hjemlandet og i England.. Han spillede blandt andet for Santiago-storklubben Colo-Colo og for Newcastle United F.C. i England. Med Colo-Colo var han med til at vinde to chilenske mesterskaber og én Copa Chile, mens han hos Newcastle vandt to udgaver af FA Cuppen.

I 1952 blev Robledo som den første ikke-brite nogensinde topscorer i den bedste engelske række, der på daværende tidspunkt var kendt som First Division.

Robledo spillede desuden 31 kampe og scorede otte mål for det chilenske landshold. Han deltog ved VM i 1950 i Brasilien. Her spillede han alle sit lands tre kampe i turneringen, og scorede desuden ét mål.

Titler 
Primera División de Chile
 1953 og 1956 med Colo-Colo

Copa Chile
 1958 med Colo-Colo

FA Cup
 1951 og 1952 med Newcastle United

Referencer 

Fodboldspillere fra Chile
Fodboldspillere fra Colo-Colo
Fodboldspillere fra Newcastle United F.C.
Fodboldspillere fra Barnsley F.C.
Sergio Livingstone

Sergio Roberto Livingstone Pohlhammer (26. marts 1920 - 11. september 2012) var en chilensk fodboldspiller (målmand).

Livingstone stammede fra en skottisk familie, der emigrerede til Chile i 1889. Hans kælenavn var El Sapo (skrubtudsen).

Livingstone tilbragte det meste af sin karriere i hjemlandet, hvor han spillede i samlet 20 år hos Universidad Católica i fødebyen Santiago. Han var med til at vinde to chilenske mesterskaber med klubben. Han spillede også kortvarigt for Católicas lokalrivaler Colo-Colo, og for Racing Club i Argentina.

Livingstone spillede desuden 52 kampe for det chilenske landshold. Han var anfører for det chilenske hold, der deltog ved VM i 1950 i Brasilien. Her spillede han alle sit lands tre kampe i turneringen, hvor holdet røg ud efter gruppespillet.

I 2009 fik Livingstone en gade opkaldt efter sig i hjembyen Santiago.

Titler 
Primera División de Chile
 1949 og 1954 med Universidad Católica

Referencer 

Fodboldspillere fra Chile
Fodboldspillere fra Colo-Colo
Fodboldspillere fra Club Deportivo Universidad Católica
Fodboldspillere fra Racing Club de Avellaneda
Jaime Pizarro

Jaime Augusto Pizarro Herrera (født 2. marts 1964 i Santiago, Chile) er en tidligere chilensk fodboldspiller (midtbane).

Pizarros karriere strakte sig over 17 år, og af hans klubber kan blandt andet nævnes Colo-Colo og Universidad Católica i hjembyen Santiago, argentinske Argentinos Juniors og Tigres UANL fra León i Mexico. Med Colo-Colo var han med til at vinde det chilenske mesterskab hele fem gange, mens det med Católica blev til én ligatitel.

Han blev kåret til Årets fodboldspiller i Chile i både 1987 og 1988.

Pizarro spillede desuden 53 kampe og scorede ét mål for det chilenske landshold. Han repræsenterede sit land ved fire udgaver af de sydamerikanske mesterskaber Copa América, og var med til at vinde sølv i 1987 og bronze i 1991.

Titler 
Primera División de Chile
 1983, 1986, 1989, 1990 og 1991 med Colo-Colo
 1997 med Universidad Católica

Copa Chile
 1985, 1988, 1989 og 1990 med Colo-Colo

Copa Libertadores
 1991 med Colo-Colo

Copa Interamericana
 1991 med Colo-Colo

Recopa Sudamericana
 1992 med Colo-Colo

Referencer 

Fodboldspillere fra Chile
Fodboldspillere fra Colo-Colo
Fodboldspillere fra Club Deportivo Universidad Católica
Fodboldspillere fra Club Deportivo Palestino
Fodboldspillere fra Tigres UANL
Personer fra Santiago de Chile
Fodboldspillere fra Argentinos Juniors
Esteban Valencia

Esteban Andrés Valencia Bascuñán (født 8. januar 1972 i Santiago, Chile) er en tidligere chilensk fodboldspiller (midtbane).

Valencias karriere strakte sig over 16 år, og af hans klubber kan blandt andet nævnes Universidad de Chile og Universidad Católica i hjembyen Santiago og argentinske Colón de Santa Fe. Med Universidad de Chile var han med til at vinde fire chilenske mesterskaber og én pokaltitel.

Valencia spillede desuden 47 kampe og scorede fire mål for det chilenske landshold. Han repræsenterede sit land ved tre udgaver af Copa América op gennem 1990'erne-

Titler 
Primera División de Chile
 1994, 1995, 1999 og 2004 med Universidad de Chile

Copa Chile
 1998 med Universidad de Chile

Referencer 

Fodboldspillere fra Chile
Fodboldspillere fra Club Universidad de Chile
Fodboldspillere fra Club Deportivo Universidad Católica
Fodboldspillere fra Club Atlético Colón
Personer fra Santiago de Chile
Healthcare DENMARK

Healthcare DENMARK (tidligere: Sundheds- og Velfærdskonsortiet) er en dansk nonprofit organisation, der arbejder for at fremme international opmærksomhed omkring danske velfærds- og sundhedsløsninger. I konceptet indgår en forudsætning om, at:"styrkepositionerne på sundheds- og velfærdsområdet (ikke mindst) skyldes et godt og effektivt samspil mellem det offentlige og private aktører om løsninger af velfærdsopgaver."
Det overordnede mål for organisationen er at bidrage til en øget dansk eksport inden for sektoren samt øget innovation og udenlandsk investering på det danske sundhedsområde.  

Sekretariatet, der ligger i Odense, beskæftiger ca. 12 ansatte. Udover at organisere og deltage i internationale konferencer og delegationsture til og fra Danmark markedsfører Healthcare DENMARK dansk sundhedsekspertise gennem initiativer på internationale, faglige og sociale medier, i udenlandsk presse samt via hjemmeside, film, magasiner og præsentationer.

Etablering og finansiering 
Healthcare DENMARK blev dannet i 2012 på baggrund af en ministeriel  ambition om at etablere syv  konsortier, der skal markedsføre udvalgte, danske styrkepositioner. Etableringen af Healthcare DENMARK bunder i en handlingsplan , og finansieringen kommer dels fra fondsmidler, dels fra konsortiets partnere.

Partnere 
Healthcare DENMARK er et offentlig-privat partnerskab bestående af Sundheds- og Ældreministeriet, Erhvervs- og Vækstministeriet, Udenrigsministeriet, Danske Regioner, Region Syddanmark, Dansk Erhverv, DI - Dansk Industri, Falck, KMD og Systematic. Alle partnere repræsenteres i Healthcare DENMARKs bestyrelse, der ledes af Sten Scheibye.

Protektion 
Hendes Kongelige Højhed Kronprinsesse Mary er protektor for Healthcare DENMARK og deltager i den egenskab aktivt i konsortiets danske og udenlandske aktiviteter, herunder konferencer og større erhvervsdelegationer.

Ekstern henvisning 
 Healthcare DENMARKs hjemmeside

Kilder 

Organisationer fra Danmark
Enrique Hormazábal

Enrique Hormazábal (6. januar 1931 - 18. april 1999) var en chilensk fodboldspiller (målmand) fra Santiago.

Hormazábal tilbragte hele sin 18 år lange karriere i sin hjemby, hvor han spillede otte sæsoner hos Santiago Morning og ti hos storklubben Colo-Colo. Med Colo-Colo vandt han tre chilenske mesterskaber og én pokaltitel.

Hormazábal spillede desuden 42 kampe og scorede 17 mål for det chilenske landshold. Han var med til at vinde sølv ved Copa América i både 1955 og 1956.

Titler 
Primera División de Chile
 1956, 1960 og 1963 med Colo-Colo

Copa Chile
 1958 med Colo-Colo

Referencer 

Fodboldspillere fra Chile
Fodboldspillere fra Colo-Colo
Personer fra Santiago de Chile
Hugo Rubio

Hugo Eduardo Rubio Montecinos (født 5. juli 1960 i Talca, Chile) er en tidligere chilensk fodboldspiller (angriber).

Rubio spillede det meste af sin karriere i hjemlandet, hvor han blandt andet af tre omgange spillede for storklubben Colo-Colo, ligesom han havde ophold hos Cobreloa og Unión Española. Med Colo-Colo var han med til at vinde det chilenske mesterskab hele fire gange, mens det med Cobreloa blev til to ligatitler.

I udlandet spillede Rubio i Spanien, Italien og Schweiz, længst tid hos schweiziske FC St. Gallen.

Rubio spillede desuden 36 kampe og scorede 12 mål for det chilenske landshold. Han vandt både sølv og bronze med sit land ved Copa América, i henholdsvis 1987 og 1991.

Referencer 

Fodboldspillere fra Chile
Fodboldspillere fra Colo-Colo
Fodboldspillere fra Unión Española
Fodboldspillere fra Cobreloa
Fodboldspillere fra Bologna FC
Fodboldspillere fra FC St. Gallen
Aleksandr Mikhailovitj Nikolskij

Aleksandr Mikhailovitj Nikolskij (, ; født 18. februar 1858 i Astrakhan, Det Russiske Kejserrige, død 8. december 1942 i Kharkiv, Sovjetunionen), var en russisk zoolog.

Biografi 
Nikolskij var søn af en militær kirurg, han studerede naturhistorie ved Sankt Petersborgs Statsuniversitet fra 1877 til 1881. Han fik sin doktorgrad i 1887 og blev en assisterende professor ved universitetet. Fra 1881-1891 deltog han i talrige ekspeditioner til Sibirien, Kaukasus, Persien, Japan med mere. I 1887 blev han lektor i St. Petersborg, og senere (1895) bliver han direktør for herpetologi afdeling på Zoologisk museum i St. Petersborg (engelsk: Zoologgical Institute of Russian academy of sciences)
I 1919 blev han valgt til medlem af Videnskabernes Akademi i Ukraine.

Blandt hans værker skal nævnes: Herpetologia caucasica (1913), og de mængder, af krybdyr (1915 og 1916) og padder (1918) der var en del af serien "Fauna Rusland og nabolande."

Noter

Litteratur 
 Kraig Adler (1989). Contributions to the History of Herpetology, Society for the study of amphibians and reptiles : 202 p. 
 Jean Lescure & Bernard Le Garff, L'Étymologie des noms d'amphibiens et de reptiles. Éditions Belin, 2006. 

Herpetologer
Personer i 1800-tallet
Personer i 1900-tallet
Personer fra Astrakhan
Videnskabsfolk fra Rusland
Hachim Mastour

Hachim Mastour er en professionel fodboldspiller fra Italien. Han blev født den 15. juni 1998 i Italien/Reggio Emilia. Han spiller for AC Milan. På banen spiller han offensiv midtbane, men kan også spille angriber eller højre fløj. Han har været udlejet til PEC Zwolle i Holland samt Malaga CF i Spanien.

Landsholdet 
Mastour har (pr. april 2018) spillet én kamp for Marokkos landshold.

Kilder 

Fodboldspillere fra Italien
Fodboldspillere fra AC Milan
Fodboldspillere fra Málaga CF
Rubén Espinoza

Rubén Alberto Espinoza Molina (født 1. juni 1961 i Tomé, Chile) er en tidligere chilensk fodboldspiller (midtbane).

Espinozas karriere strakte sig over 18 år, og blev primært tilbragt i hjemlandet. Her var han blandt andet tilknyttet Santiago-storklubberne Colo-Colo og Universidad Católica, samt Unión Española og Everton. Han vandt tre mesterskaber i sin tid hos Colo-Colo, og to hos Católica.

Espinoza spillede desuden 31 kampe og scorede fire mål for det chilenske landshold. Han repræsenterede sit land ved tre udgaver af de sydamerikanske mesterskaber Copa América, og var med til at vinde sølv i 1987 og bronze i 1991.

Titler 
Primera División de Chile
 1984 og 1987 med Universidad Católica
 1989, 1990 og 1991 med Colo-Colo

Copa Chile
 1983 og 1995 med Universidad Católica
 1989 og 1990 med Colo-Colo

Referencer 

Fodboldspillere fra Chile
Fodboldspillere fra Colo-Colo
Fodboldspillere fra Club Deportivo Universidad Católica
Fodboldspillere fra Cruz Azul
Fodboldspillere fra Unión Española
Fodboldspillere fra Club Deportivo O'Higgins
Fodboldspillere fra Everton de Viña del Mar
Politiken Cup

Politiken Cup er en international skakturnering som er afholdt hvert år siden 1979 i Danmark. Siden 2007 er turneringen afholdt på konferencecentret Konventum i Helsingør.

Det er nu Danmarks største og stærkeste skakturnering.

Turneringen spilles efter schweizersystemet med alle deltagere uanset spillestyrke i én stor gruppe. Der er de fleste år spillet 10 runder, og der er mulighed for at lave normer til at opnå skaktitler (stormester og andre lavere titler), hvilket normalt sker hvert år. Fra 2004 er slutplaceringerne afgjort ved korrektion for spillere med lige mange point. Før da deltes placeringerne.

Foriden hovedturneringen er der et antal sideløbende, mindre arrangementer, som f.eks foredrag, simultanskak, lynturnering og børneturnering.

Resultater

Referencer 

Skakturneringer
Sport i Danmark
Sport i Helsingør
Skak i Danmark
St. Asaph

St. Asaph (walisisk: Llanelwy) er en by i Denbighshire i Wales. Den ligger ved floden Elwy. Byen havde 3.491 indbyggere ved den seneste folketælling i 2001.

Domkirken 
Byen voksede frem omkring en keltisk kristen helligdom, som blev grundlagt af St. Kentigern i det 6. århundrede. Byen har Storbritanniens mindste domkirke, som blev rejst i det 14. århundrede. Kirken er viet til Asaph, der var bispedømmets anden biskop.

Status 
Som domkirkeby havde St. Asaph tidligere trods sin ringe størrelse haft status som city, men denne status var aldrig officielt blevet tildelt byen, der i stedet havde status som town. 

I anledning af dronning Elizabeth 2. af Storbritanniens 50 års regeringsjubilæum i 2002, forsøgte byen at blive godkendt som city igen. Regeringen valgte i stedet at udnævne den langt større by Newport i det sydlige Wales til city.

Ved dronningens 60 års jubilæum i 2012 ansøgte man imidlertid igen, og byen fik denne gang tildelt æren.

Kendte personer 
Historikeren Geoffrey af Monmouth (ca. 1100 – ca. 1154) var biskop i St. Asaph. En langt senere biskop fra St. Asaph forrettede i 1908 vielsen mellem Clementine Hozier og Winston Churchill i St. Margarets Kirke i City of Westminster. 

Komponisten William Mathias (1934 – 1992) grundlagde i 1972 den årlige North Wales International Music Festival i St. Asaph. Han døde i byen til sin død.

Henvisninger 

Byer i Wales
Mariegade (Flensborg)

Mariegade (dansk) eller Marienstraße (tysk) er en sidegade til Nørregade / Storegade i den indre by i Flensborg. Gaden er knap 300 meter lang og fører op til byparken på byens vestlige højdedrag. I 1700- og 1800-tallet førte gaden op til byens vestlige bymark. Deraf stammer også navnet Nørre Kogangsgade.

Gaden er præget af en del borgerhuse fra 1700-tallet. I Mariegaden ligger også byen danske teater og romhuset Johannsen. Frem til 2006 var gaden hjemsted for et dansk fritidshjem (Mariegades Fritidshjem). Ved husnumrene 18 og 23 lå der tidligere Kogangsporten fra 1609/1610. Byporten blev dog revet ned i 1823.

Eksterne henvisninger

Gader i Flensborg
Hvidlæbet palmehugorm

Hvidlæbet palmehugorm (Trimeresurus albolabris) er en giftig slange som hører til gruppen grubeorme (Crotalinae) i hugormefamilien. Hvidlæbet palmehugorm er endemisk i Sydøstasien. Tre underarter er i dag anerkendt.

Underarter

Referencer

Eksterne henvisninger 

Viperidae
Sumba (Indonesien)

Sumba (indonesisk: Pulau Sumba) er en ø i det østlige Indonesien, og er en af de små Sundaøer. Sumba hører til provinsen Nusa Tenggara Timur. Den største by på øen er Waingapu. Sumba har et areal på 11.153 km ², og befolkningen var 656.259 ved folketællingen i 2010.

Eksterne henvisninger 

Øer i Indonesien
Lavsskilte

Udhængskilte eller butiksskilte er skilte der fortæller at her er en forretning eller håndværker med et eller andet speciale.

Tidligere brugte forretningerne ofte de gamle lavsskilte som et enkelt, præcist budskab.

For eksempel brugte barberen et barberbækken, slagteren et okse- eller hestehoved , skomageren en støvle, vinhandleren en klase druer og hattemageren den høje hat.

Litteratur 
 Peter Olesen, Pænere facader : før og nu - mange danske byer rydder op i skilte- og facadekulturen, 

Skilte
Gildardo Gómez

Gildardo Biderman Gómez Monsálvez (født 13. oktober 1963 i Medellín, Colombia) er en tidligere colombiansk fodboldspiller (forsvarer).

Gómez tilbragte sin klubkarriere i den hjemlige liga, hvor han var tilknyttet Atlético Nacional og Independiente i hjembyen Medellin, samt Bogotá-klubben Millonarios. Med Atlético Nacional var han med til at vinde Copa Libertadores i 1989.

Gómez spillede desuden 22 kampe for det colombianske landshold. Han repræsenterede sit land ved VM i 1990 i Italien. Han spillede alle sit holds fire kampe i turneringen, hvor colombianerne blev slået ud i 1/8-finalen.

Titler 
Copa Libertadores
 1989 med Atlético Nacional

Copa Interamericana
 1989 med Atlético Nacional

Referencer 

Fodboldspillere fra Colombia
Fodboldspillere fra Atlético Nacional
Fodboldspillere fra Independiente Medellín
Fodboldspillere fra Millonarios
Personer fra Medellín
Deltagere ved verdensmesterskabet i fodbold 1990
Luis Fernando Herrera

Denne artikel handler om fodboldspilleren, for cykelrytteren Luis Herrera se Luis Herrera

Luis Fernando Herrera Arango (født 12. juni 1962 i Medellín, Colombia) er en tidligere colombiansk fodboldspiller (forsvarer).

Herrera tilbragte hele sin 16 år lange karriere i hjemlandet, hvor han var tilknyttet Atlético Nacional og Independiente i hjembyen Medellin, samt América i Cali. Med Atlético Nacional var han med til at vinde to colombianske mesterskaber samt Copa Libertadores i 1989. Hos América de Cali vandt han ét mesterskab.

Herrera spillede desuden, mellem 1987 og 1996, 61 kampe og scorede ét mål for det colombianske landshold. Han repræsenterede sit land ved både VM i 1990 i Italien og VM i 1994 i USA. Ved begge slutrunder spillede han alle colombianernes kampe. Han deltog også ved tre udgaver af Copa América, i 1987 (bronze), 1991 (nr. 4) og 1993 (bronze).

Titler 
Categoria Primera A
 1986 med América de Cali
 1991 og 1994 med Atlético Nacional

Copa Libertadores
 1989 med Atlético Nacional

Copa Interamericana
 1989 med Atlético Nacional

Referencer 

Fodboldspillere fra Colombia
Fodboldspillere fra Atlético Nacional
Fodboldspillere fra Independiente Medellín
Fodboldspillere fra América de Cali
Personer fra Medellín
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Xiangzhi Bu

Xiangzhi Bu (født 10. december 1985) er en kinesisk skakspiller og skakvidunderbarn. I 1999 kvalificerede han sig til at blive Kinas 10. skakstormester i en alder af 13 år, 10 måneder og 13 dage. Det var dengang den yngste stormesterkvalifikation i historien. I april 2008 blev Bu og Hua Ni den anden og tredje kinesiske skakspiller som passerede 2700 i Elo-rating. Pr. juli 2014 var hans rating 2693, hvilket placerede ham som nr. 54 på verdensranglisten. Resultater opnået siden udgivelsen af den seneste officielle ratingliste, bl.a. hans sejr i Politiken Cup 2014 i Danmark, giver ham pr. 29. juli 2014 en liverating på 2731,4 og en aktuel 24. plads på liveratinglisten

Referencer

Eksterne henvisning 

Skakstormestre
Skakspillere fra Kina
Territorial integritet

Territorial integritet er et princip i folkeretten, der omhandler, at en stat ikke bør forsøge at fremme løvrivelsesbevægelser, eller at fremme grænseændringer i andre stater. Den territoriale integritet er et landområdes, en stats garanterede ukrænkelighed.

Se også 
 Integritet

Folkeret
West Yorkshire og dalenes bispedømme

West Yorkshire og dalenes bispedømme eller Leeds bispedømme (engelsk: Diocese of West Yorkshire and the Dales eller Diocese of Leeds) er Den engelske kirkes nyeste stift – oprettet i 2014.

Geografi 
Der er tale om et stort bispedømme, der grænser op til County Durham i nordøst, til York ærkebispedømme i øst, til Doncaster i sydøst, til Greater Manchester i sydvest og til Cumbria i nordvest.

Bispedømmet ligger overvejende i regionen Yorkshire og Humber.

Befolkningstæthed 
Den sydlige del af bispedømmet er præget af tætbefolkede storbyer. I den nordlige tyndtbefolkede del ligger nationalparken the Dales (Yorkshire Dales).

Tre domkirker 
Bispedømmet blev oprettet den 20. april 2014, da tre tidligere stifter blev lagt sammen. Leeds har været bispeby siden 2008, og byen er bispedømmets administrative centrum.

Bispedømmet består af 27 provstier, der er samlede i fem distrikter, som hver har en biskop eller underbiskop.

Domkirken i Ripon er domkirke for distrikterne Ripon og Leeds. Domkirken i Bradford er domkirke for distriktet Bradford, mens domkirken i Wakefield er domkirke for distrikterne Wakefield og Huddersfield (Kirkless).

Eksterne links 
Bispedømmets officielle hjemmeside

Kristendom i Storbritannien
Anglikanske bispedømmer
Yorkshire og Humber
Etableret i 2014
Gabriel Gómez

Gabriel Jaime Gómez Jaramillo (født 8. december 1959 i Medellín, Colombia) er en tidligere colombiansk fodboldspiller (midtbane) og senere -træner.

Gómez tilbragte hele sin 15 år lange karriere i hjemlandet, hvor han blandt andet spillede ti hos Atlético Nacional i hjembyen Medellin. Han havde også ophold hos Millonarios og Independiente Medellín. Hos Atlético Nacional var han med til at vinde tre colombianske mesterskaber, mens det blev til én ligatitel hos Millonarios.

Gómez spillede desuden, mellem 1985 og 1995, 49 kampe og scorede to mål for det colombianske landshold. Han repræsenterede sit land ved både VM i 1990 i Italien og VM i 1994 i USA. Han deltog også ved tre udgaver af Copa América, i 1987 (bronze), 1989 (nr. 6) og 1993 (bronze).

Efter sit karrierestop har Goméz været træner for flere klubber, blandt andet sin gamle klub som aktiv, Atlético Nacional.

Titler 
Categoria Primera A
 1981, 1991 og 1994 med Atlético Nacional
 1987 med Millonarios

Referencer 

Fodboldspillere fra Colombia
Fodboldtrænere fra Colombia
Fodboldspillere fra Atlético Nacional
Fodboldspillere fra Independiente Medellín
Fodboldspillere fra Millonarios
Personer fra Medellín
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
George Christopher Molesworth Birdwood

Sir George Christopher Molesworth Birdwood KCIE MD (født 8. december 1832, død 28. juni 1917) var en angloindisk embedsmand, naturforsker og forfatter, søn af general Christopher Birdwood, og blev født i Belgaum i Bombay (nu Mumbai)

han er blandt andet forfatter til Sva () og Catalogue of the Vegetable Productions of the Presidency of Bombay - Including a List of the Drugs Sold in the Bazars of Western India (1865) ().

Referencer 

 Mark Sedgwick, Against the Modern World: Traditionalism and the Secret Intellectual History of the Twentieth Century, Oxford University Press, 2004, s. 52. 

Botanikere med autornavne
Briter i 1800-tallet
Briter i 1900-tallet
Æresdoktorer ved University of Cambridge
Botanikere fra Storbritannien
Faglitterære forfattere fra Storbritannien
Jurister fra Storbritannien
Læger fra Storbritannien
Joko Widodo

Joko Widodo (født 21. juni 1961 i Surakarta, Jawa Tengah) er en indonesisk politiker for Partai Demokrasi Indonesia Perjuangan (PDI-P), der ved det indonesiske præsidentvalg 2014 den 22. juli 2014 blev valgt til Indonesiens præsident med tiltræden i embedet den 20. oktober 2014. Han er tidligere guvernør i Jakarta. 

Widodo var tidligere fra 2005 til 2012 borgmester i hjembyen Surakartas og fra 2012 Jakartas guvernør. 

Han er ofte omtalt under det sammentrukne navn Jokowi. 

Ved præsidentvalget i 2014 blev har erklæret som vinder med over 53% af stemmerne. Modkandidaten var Prabowo Subianto, der trak sit kandaditur inden samtlige stemmer var talt op, idet Subinato bestred resultatet.

Widoko har ved flere lejligheder givet udtryk for at han er Heavy Metal fan.

Noter

Eksterne links 

1. Majeed, Rushda. "The City With a Short Fuse."  Foreign Policy. September 2012.
2. Majeed, Rushda. "Defusing a Volatile City, Igniting Reforms: Joko Widodo and Surakarta, Indonesia, 2005–2011." Innovations for Successful Societies. Princeton University. Juli 2012.

Indonesiens præsidenter
Nuværende statsoverhoveder
Politikere fra Indonesien